cyanic-selkie/wikianc huggingface dataset:
Cetirizin
Det ble patentert i 1983.
Anopsilini
Anopsilini er en gruppe av biller som hører til familien snutebiller (Curculionidae). Disse billene er oftest blankt svarte og mange lever på planter i korsblomstfamilien (Brassicaceae), som omfatter blant andre kål og raps. Noen av artene kan derfor opptre som skadedyr.
Utseende
Små til middelsstore, avlange snutebiller, som oftest blankt svarte. med en dempet (skokrem-aktig) glans, noen ganger er oversiden helt eller delvis dekket med lyse skjell. Snuten er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. Brystskjoldet (pronotum) er avrundet, bakerst like bredt som dekkvingene, og sterkt punktert. Dekkvingene har tydelige punktrader, og beina er temmelig korte.
Levevis
Glanssnutebillene lever på planter, spesielt på arter i korsblomstfamilien (Brassicaceae), men også på en rekke andre planter, blant annet solsikke og reseda. Noen arter opptrer av og til som skadedyr. På den andre siden er noen arter i denne gruppen ganske sjeldne og kanskje truede.
Haukelitunnelen
Haukelitunnelen er en tunnel på europavei 134 i Ullensvang kommune i Vestland. Tunnelen går mellom mellom Peparsteinen og Midtlæger. Den er 5682 meter lang, og ble åpnet i 1968. Haukelitunnelen var den lengste veitunnelen i Norge helt fram til Høyangertunnelen ble åpnet i 1982. I dag er det imidlertid Lærdalstunnelen som er Norges (og verdens) lengste med sine 24 509 m.
Egentlig består Haukelitunnelen av to tunneler, Pepparsteintunnelen og Dyrskartunnelen. De to tunnelene er bygd sammen ved Dyrskar. Høyden over havet er 1085 moh ved vestre åpningen og 995 m ved østre.
Det er ikke tillatt for fotgjengere og syklister å ferdes i Haukelitunnelen. De er henvist til den gamle riksvegen over tunnelen (åpen om sommeren).
Historie
Dyrskar var et utfordrende sted å passere da veien gikk her. Tunnelen kutter cirka 60 høydemeter og omgår denne strekning. Den gamle veien når 1148 moh og er fremdeles kjørbar i sommermånedene. I Dyrskar finnes også en av de eldste tunnelene i Norge. Gamle Dyrskartunnelen, i bruk fra 1900-1919, ligger oppe i fjellsiden vest i skaret.
I likhet med mange andre tunneler i Norge er Haukelitunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Utviding av tunnelen
I 2004 og 2005 kom det fram i media at høye vogntog kjører midt i veien for å få plass i trange tunneler. Haukelitunnelen og de andre tunnelene på Haukelifjell var blant tunnelene der dette skjedde i stor grad. I 2007 var Haukelitunnelen og de andre tunnelene på Haukelifjell og Røldalsfjellet ferdig utvidet.
Oppgraderinger
I juni 2020 startet arbeidet med å oppgradere tunnelen som skal pågå årlig i perioden juni-oktober frem til 2022. Ettersom tunnelen blir helt stengt i periodene, vil det være kolonnekjøring over på den gamle Haukelivegen over Dyrskar.
Arbeid som skal utføres:
Otto Nilsson
Sven Otto Nilsson (født 26. februar 1879, død 10. november 1960) var en svensk friidrettsutøver som deltok i de olympiske leker 1908 i London og 1912 i Stockholm.
Han deltok også i diskos og spydkast fristil men han kvalifiserte seg ikke til de finalene.
Mosterøy
Mosterøy er ei øy i Stavanger kommune.
Mosterøy er mest kjent for Utstein kloster, som er landets best bevarte middelalderkloster. En annen turistattraksjon er Fjøløy fort.
Harald Hårfagre
Navnet Mosterøy er et navn som fremdeles ikke er tolket. En teori er at navnet har sammenheng med Tora Mosterstong som var en av Harald Hårfagres friller da han på sine eldre dager bodde mye på Utstein. Navnet kan ha sammenheng med man, manke, og mons (lat.) 'fjell', og har i så fall vært gitt på grunn av Mastravarden (154 moh.), øyas høyeste punkt.
Kildene gir motstridende opplysninger med hensyn til hvor Harald bodde. Fagerskinna forteller at hans hovedgard var Gaular, da han var konge i Sogn. Haraldskvadet forteller at Harald Luva oppholdt seg på Utstein. Teksten er knyttet til slaget i Hafrsfjord, og lyder: «østmenns herre som holder til på Utstein». Dette er et konstruert dikt laget av Finnur Jónsson, og er satt sammen av kvad fra flere kilder. Det er usikkert om diktet faktisk omhandler Harald Hårfagre.
Ifølge Heimskringla og Egils saga styrte Harald sitt rike ved å oppholde seg på gardene Alreksstad i Bergen, Seim i Nordhordland, Fitjar på Stord, Utstein og Avaldsnes.
Det kan være at Harald Hårfagre en tid bodde på Gaular, og senere på Utstein, men det er svært usikkert.
Utstein kloster
Se utdypende artikkel om Utstein kloster Utstein kloster er på Klosterøy, som er den vestlige delen av Mosterøy. Klosteret var tilknyttet augustinerkorherrene, og kirken var viet til St. Laurentius.
Det er landets eneste bevarte klosteranlegg fra middelalderen, med både kirken og nedre etasje av øst- og sørfløyen stående og i bruk. Klosteret ligger dominerende, som et lukket kompleks rundt en kvadratisk klostergård i et åpent landskap, og med vid sikt.
På det meste bodde her ikke mer enn 10 – 12 brødre, men med mange flere tjenestefolk som stod for gårdstell, husbygging og matlaging. Klosteret hadde betydelige jordeiendommer og kunne brødfø omtrent 250 mennesker årlig.
Kommunetilhørighet
Øya var en tidligere selvstendig kommune i Rogaland fylke, opprinnelig del av Rennesøy formannskapsdistrikt. Mosterøy med 1 309 innbyggere ble skilt ut som egen kommune 1. juli 1884.
1. januar 1923 ble Kvitsøy (Kvittingsøy) skilt ut som egen kommune. Mosterøy hadde etter fradelingen 745 innbyggere.
1. januar 1965 ble Mosterøy slått sammen med Rennesøy til den nye Rennesøy kommune. Mosterøy hadde ved sammenslåingen 817 innbyggere.
1. januar 2020 ble Rennesøy kommune på sin side slått sammen med Stavanger kommune til den nye Stavanger kommune.
Blaignan
Blaignan er en tidligere kommune i departementet Gironde i regionen Nouvelle-Aquitaine i det sørvestlige Frankrike.
1. januar 2019 ble Blaignan slått sammen med Prignac-en-Médoc til den nye kommunen Blaignan-Prignac.
Kommunen hadde et areal på 6,83 km², og hadde 217 innbyggere i 2006.
Befolkningsutvikling
Antall innbyggere i kommunen Blaignan
Iloilo internasjonale lufthavn
Iloilo internasjonale lufthavn (Hiligaynon:Pangkalibutan nga Hulugpaan sang Iloilo Hiligaynon, Filipino: Paliparang Pandaigdig ng Iloilo) (IATA: ILO, ICAO: RPVI), også kjent som Iloilo lufthavn og som Cabatuan Airport, etter kommunene Cabatuan og Iloilo City på Filippinene hvor lufthavnen ligger. Det er den fjerde travleste flyplassen i Filippinene og ble første gang åpnet i 1937.
Flyplassen har en 13 700 kvadratmeter stor hoved-passasjerterminal som er designet for å betjene rundt 1,2 millioner passasjerer årlig. Det betyr at den er i ferd med å bli for liten. Terminalen sies å minne om Hong Kong internasjonale lufthavn, om enn i mindre skala, og arkitekturen er vakker.
Para-EM i friidrett 2021 – 1500 meter menn
1500 meter for menn under Para-EM i friidrett 2021 i Bydgoszcz ble arrangert 2. juni 2021.
Hurtigløp på skøyter under Vinter-OL 2014 – 1500 meter kvinner
1 500 meter kvinner var en av øvelsene i hurtigløp på skøyter under Vinter-OL 2014 og ble avholdt i Adler-Arena, Sotsji den 16. februar 2014.
Rekorder
Før konkurransen var gjeldende verdens-, olympisk og bane- rekorder som følger:
Dommere og starter
Disse var offisielle dommere og starter under 1 500m for damer under OL i Sotsji 2014 i Adler-Arena.
Rikets Røst
Rikets Røst er et norsk humorprogram med Otto Jespersen som gikk på TV 2 fra 2005 til 2007.
Programmet var lagt opp som et aktualitetsmagasin der Jespersen presenterte ukens aktualiteter og inviterte gjester i studio. Hvert program besto av studioinnslag og reportasjer. Programmet var preget av mye satire.
Det var betydelige innslag fra Jesper Odelberg, Zahid Ali, Henrik Elvestad, Bodil Lahelle, Harry Klein, Jonna Støme, Pia Haraldsen, Morten Ramm og Sigrid Bonde Tusvik og Espen Eckbo. Mest omtale fikk innslagene med Pia Haraldsen.
Premieren ble sett av 684 000.
Nupereller
Nupereller er en håndarbeidsteknikk hvor man lager blonder av ringer og buer som igjen er laget av knuter. Som oftest blir en liten skyttel benyttet, men det er mulig å lage slikt med en nål. Ved hjelp av en skyttel kan en lage ringer. Med en skyttel og tråden fra garnnøstet kan en lage ringer og buer. To skytler gjør det mulig å lage ringer på ringer.
Det er best å bruke en fast tråd. Heklegarn er ofte godt egnet.
Blanquefort (Gironde)
Blanquefort er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Blanquefort (Gironde)
Jekaterina Gamova
Jekaterina Aleksandrovna Gamova (russisk: Екатерина Александровна Гамова ; født 17. oktober 1980) er en russisk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen. Hun tok sølv under Sommer-OL 2000 og Sommer-OL 2004.
1. deild 1983
1. deild 1983 var den færøyske eliteserien i fotball for herrer i 1983-sesongen.
Serien besto av 8 lag. Den ble vunnet av GÍ Gøta, mens MB Miðvágur rykket ned og mistet plassen sin til NSÍ Runavík.
30 Minutes or Less
Om filmen
Filmen fikk også slakt av norske anmeldere – VG og Dagbladet gav begge filmen terningkast 2. Amerikanske anmeldere likte heller ikke 30 Minutes or Less særlig godt, og snittkarakteren 44% gjenspeiler dette. IMDb-brukerne har gitt filmen brukbare 6.2 snittpoeng av 10 mulige.
Handling
Nick (Jesse Eisenberg) er en lat pizzasjåfør som ikke tar særlig alvorlig på livet. Da han kommer til å avsløre at han lå med Kate (Dilshad Vadsaria), søsteren til bestevennen Chet (Aziz Anzari), setter dette vennskapet på en alvorlig prøve. Men når to karer (Danny McBride og Nick Swardson) som aldri har tatt et ærlig arbeidsslag i sitt liv plutselig kidnapper Nick, planter en bombe rundt kroppen hans og tvinger ham til å rane en bank innen de neste ti timene, innser Nick at han trenger hjelp fra bestevennen. Det hjelper heller ikke på når de sleske karene kidnapper Kate for å forsikre seg om at de får pengene. Nick og Chet er dermed i alvorlig tidstrøbbel.
Tsjetsjenias flagg
Tsjetsjenias flagg er holdt i fargene grønt, hvitt og rødt, farger som har figurert i både offisielle og uoffisielle tsjetsjenske flagg siden Sovjetunionens oppløsning. Den grønne fargen har som regel dominert. Den står for islam.
Republikken Tsjetsjenias nåværende flagg har også en hvit stripe ved flaggdukens stangside der det er plassert et folkloritisk emblem i gult. Denne type mønstre, nasjonalornamenter, er ikke uvanlig i flagg for land som tidligere tilhørte Sovjetunionen. Belarus og Kasakhstans flagg viser slike ornamenter ved stangsiden av flagget, mens enkeltstående elementer er å finne i flere av de russiske republikkenes flagg, eksempelvis i flaggene for Tsjuvasjia eller Mari El.
Tsjetsjenias flagg ble vedtatt 7. juni 2004 og offisielt tatt i bruk 17. august samme år.
Songdalselva
Songdalselva, eller Søgneelva (deler av elva er også kjent som Songa og Kravleelva, eller Sygna om hele elva), er ei elv som har sitt utspring fra Sognevannet på heia nord i Finsland i Kristiansand kommune.
Elveløp
Fra Sognevannet kommer den lille elva Songa og fra Hagelandsvannet kommer Auståna. Elvene renner sammen noen kilometer lenger nede ved Øvland. Den er innom Vennesla kommune ved Kravlen og blir til Kravleelva som stuper ned i Juvet og forener seg med Gumpedalselva ved Underåsen. Herfra kalles den Songdalselva. Lenger nede får den tilførsel fra Stokkåna som kommer fra Røyrvannet og Fidjevannet. Elva faller ikke mer enn ca. 20 meter de siste 20 kilometer mot havet, og har på denne strekningen et svært meandrerende løp. Fra strykstrekningen etter Volleberg til havet kalles den Søgneelva. Ved Søgne Landbruksskole er en noen meter høy foss, Søgnefossen. Søgneelva renner ut i havet mellom Høllen og Åros i Høllefjorden i Søgne.
Nedbørfeltet på 207 km² ligger mellom Otras og Mandalselvas nedbørfelt, i hovedsak i Songdalen i Kristiansand kommune, men noe ligger i Marnardal og Vennesla kommuner. De høyeste åsene i nedbørfeltet går opp til 450 moh. Vannføringen er normalt minst om sommeren og størst om høsten og våren. Det er få og små innsjøer i vassdraget. De bratte skråningene ned fra heiene kan skape korte og intense flommer.
Venlafaxin
Venlafaxin er et antidepressivum. Det brukes i behandling av depresjon, generalisert angstlidelse, panikklidelse og sosial angstlidelse. Det kan også brukes mot kronisk smerte.
David Toska
David Aleksander Toška (født 18. september 1975 i Bergen) er en norsk tidligere raner som ble kjent for sin rolle i NOKAS-ranet. Han ble i 2007 dømt til 20 års fengsel for dette ranet samt andre forhold. Han ble løslatt på prøve i 2018 og har etter løslatelsen arbeidet som programmerer.
Songdalselva
Miljøtrusler og vern
I etterkrigstiden, frem til 1980-tallet, var elva alvorlig forurenset av kloakkutslipp. Det ble frarådet både å bade og å spise fisk fra elva. Vannkvaliteten ble bedret da kloakken ble lagt i rør, og renset før utslipp til sjø. Dagens miljøproblem stammer hovedsakelig fra ulovlig søppeltømming og plastavfall fra landbruket som akkumuleres langs breddene og tildels flyter ut i havet ved flom.
Vassdraget ble i 1993 vernet mot kraftutbygging gjennom Verneplan IV for vassdrag.
Venlafaxin
Vanlige bieffekter inkluderer manglende appetitt, forstoppelse, tørr munn, svimmelhet, svetting, søvnløshet og nedsatt seksualfunksjon.
David Toska
Tidlig kriminell løpebane
Toska, også skrevet Toška, ble født i Bergen, men flyttet til Oslo som 10-åring. Han gikk først på Ullevål og siden på Bjølsen barneskole. På Bjølsen kom han i kontakt med småkriminelle miljøer.
Songdalselva
Dyreliv og fiske
I meandrenes yttersvinger dannes åpne sandskråninger på grunn av elvas erosjon. Her finnes en relativt stor hekkekoloni av sandsvaler.
I 2004 ble det fisket 79 kg laks og 243 kg sjøørret i elva.
David Toska
Tidlig kriminell løpebane
Hans virkelig kriminelle løpebane begynte før han var fylt 20, da han ble arrestert i forbindelse med et ran på Ullevål – der en bil ble kjørt inn i et butikkvindu. I 1996 ble han pågrepet for å ha båret våpen på en bar i Oslo. Politiet ransaket hjemmet hans og fant en Heckler & Koch MP5 maskinpistol, eksplosiver og ransutstyr.
NOKAS-ranet
David Toska ble i 2004 etterlyst og siktet for flere kriminelle forhold, blant annet NOKAS-ranet i Stavanger 5. april 2004.
Toska ble pågrepet av spansk politi 5. april 2005, og ble umiddelbart begjært utlevert til Norge. Toska motsatte seg utlevering til Norge 7. april 2005 men lot seg likevel utlevere frivillig i juni samme år. Toska tilsto 12. april 2005, gjennom sin forsvarer Christine Hamborgstrøm, etter et tre timer langt møte i fengselet i Spania, å ha deltatt i planlegging og utføring av NOKAS-ranet. Han hevdet imidlertid at det ikke var han som skjøt og drepte politimannen Arne Sigve Klungland i forbindelse med ranet.
Rettssaken mot ham startet 19. september 2005. Før saken kom opp for tingretten byttet Toska forsvarer til Øystein Storrvik. I sin forklaring overfor retten fortalte han at han visste hvem som hadde skutt og drept Klungland, men han nektet å gi opplysninger om vedkommendes identitet. Etter den judisielle vurdering av Toska mente psykiaterne at Toska hadde en dyssosial personlighetsforstyrrelse.
Aktorene i straffesaken 6. januar 2006 nedla påstand om at Toska skulle dømmes til forvaring i 21 år, med en minstetid på ti år. Toska ble 10. mars 2006 dømt i Stavanger tingrett til 19 års ubetinget fengsel for sin deltagelse i NOKAS-ranet. I motsetning til flere av de andre dømte, ble Toska ikke idømt forvaring. Dommen ble anket, og han ble i Gulating lagmannsrett dømt til 15 års fengsel.
Toska fikk i Høyesterett 29. juni 2007 straffen skjerpet til 18 års fengsel. Han ble heller ikke i denne instansen idømt forvaring. Den 7. september samme år fikk han en sammenlagt dom for denne og andre påtaleforhold en fengselsstraff på 20 år. Dommen kom som et resultat av en serie forhandlinger med påtalemyndigheten. Blant grunnene for den relativt milde straffen skal Toskas medvirkning til at de stjålne Munch-maleriene «Skrik» og «Madonna» kom til rette året før, ha inngått.
Mens Toska var på flukt fra politiet, skrev han en dagbok om NOKAS-ranet. Han ble omtalt som «mesterhjernen» i mediene.
Andre tiltaler
Toska ble i Oslo tingrett i 2006 dømt til tre års fengsel for innbruddsforsøk i Norsk Medisinaldepot i november 2000. Han var også tiltalt for i månedsskiftet september/oktober 2001 å ha brutt seg inn i bankbokser hos DnB NOR på Bryn, hvor utbyttet var ca. 20–30 millioner kroner, men ble frifunnet. Toska erkjente begge forhold, men nektet straffskyld da han mente seg utsatt for ulovlig politiprovokasjon. Han fikk medhold i dette i DNB Nor-saken, men ble dømt til å betale erstatning på 34,5 millioner kroner til DnB Nor og Telenor.
I september 2007 ble Toska dømt til 20 års fengsel for medvirkning til innførsel av 300 kilo hasj i den såkalte Wonderboy-saken. Denne straffen sones samtidig med de 18 årene han fikk for NOKAS-ranet og medfører at han må sone totalt 20 år.
Etter å ha sonet store deler av dommen i Bergen fengsel, ble Toska på et tidspunkt overført til åpen soning. Dette medførte blant annet økt tilgang til permisjon fra fengselet. I mai 2015 deltok han i motbakkeløpet Løvstakken Opp. I mai 2016 ble han tilbakeført til lukket soning i Bergen fengsel etter at han under en permisjon hadde møtt Nokas-raneren Metkel N. Betew på en restaurant i Oslo. Han har i lengre tid vært dataingeniørstudent ved Høgskolen på Vestlandet. I november 2017 vant han en innovasjonspris med fire medstudenter.
Toska ble prøveløslatt i juli 2018 etter å ha sonet 13 år.
Samarbeid med TV 2
I januar 2022 ble det kjent at TV 2 vil bruke Toska som gjest i sitt sjakkstudio under Tata Steel Chess turneringen. Politimesteren i Bergen kalte det for en «særdeles uklok avgjørelse av TV2».
Toska var en relativt talentfull sjakkspiller som tenåring.
Sametingsvalget 2005
Sametingsvalget 2005 ble avholdt den 12. september 2005. I enkelte kommuner kunne stemmer også avgis den 11. september.
Det var 13 valgkretser, og 39 mandater pluss 4 utjevningsmandater, til sammen 43 mandater. Det var til sammen 12 475 stemmeberettigede.
Partier og lister
Det forelå totalt 68 godkjente valglister. Følgende partier stilte med lister i minst en valgkrets:
Slaget ved Khalkis
Slaget ved Khalkis fant sted i 429 f.Kr. mellom Athen og halkidikiene og deres allierte i begynnelsen av Peloponneskrigen.
Athenerne under Xenofon marsjerte inn i Thrakia for å angripe Spartalos. De ødela avlingene utenfor Spartalos og begynte å forhandle med den proathenske fraksjonen i Khalkis, men den antiathenske fraksjonen ba om hjelp fra Olynthos. En hær fra Khalkis, Spartalos og Olynthos møtte athenerne på slagmarken, men deres hoplitter ble beseiret og de trakk seg tilbake til Spartalos. Men deres kavaleri seiret mot de athenske styrkene. Forsterkninger ankom snart fra Olynthos, og de satte i gang et nytt angrep på athenerne. Athenerne fikk panikk og ble omringet med alle sine generaler. 430 athenere ble drept.
X-Men: First Class
X-Men: First Class er en britisk-amerikansk superheltfilm fra 2011. Filmen er regissert av Matthew Vaughn, og har James McAvoy, Michael Fassbender og Kevin Bacon i hovedrollene.
Om filmen
Filmen hadde et budsjett på 150 millioner dollar, og har spilt inn 303 millioner dollar på verdensbasis. Publikum har latt seg begeistre, så vel som utenlandske anmeldere: filmen har 87% på Rotten Tomatoes (hvor anmeldelsene er laget av profesjonelle amerikanske filmkritikere) og 7.9/10 på brukersiden IMDb. Norske anmeldere har vært positive, men likevel noe mer lunkne: både VG, Dagbladet, NRK, TV 2 og Aftenposten har gitt filmen 4 av 6 mulige.
Filmen er en såkalt «prequel» (forløper) til de originale X-Men-filmene (X-Men, X2 og X-Men: The Last Stand), hvor vi følger oppstarten til mutantene som grunnla X-Men. Den stemmer imidlertid ikke med de originale X-Men-filmene. I X-Men: The Last Stand får vi se en scene hvor professor Charles «Professor X» Xavier og Eric «Magneto» Lenhsherr rekrutterer Jean «Phoenix» Gray til X-Men, mens i X-Men: First Class skiller Magneto og Professor X lag før dette skjer. Dessuten er «The Beast» en del av de originale X-Men i X-Men: First Class, mens i X-Men: The Last Stand er han en ny rekrutt.
Tomas Adrian Glans
Tomas Adrian Glans (født 18. september 1976) er en regissør og koreograf som jobber i både Sverige og Norge med musikkteater som hovedfelt. Han er utdannet ved The London Studio Center og Millenium Dance 2000. Han har også jobbet som kostymedesigner på flere produksjoner
X-Men: First Class
Handling
Historien skildrer vennskapet som oppstod mellom professor Charles Xavier (James McAvoy) og Erik Lensherr (Michael Fassbender) før de ble fiender.
Tomas Adrian Glans
Glans har arbeidet som koreograf og regissør på blant annet Edderkoppen Teater (Inger Lise elsker 70 tallet) Østfold Teater (Play Pause Record), Trøndelag Teater, (Markus og Julie, Cabaret, Chicago) Rogaland Teater (Skyfri himmel)(koreograf), Det norske teatret (Få meg på for faen)(koreograf), Felix Fantastiske Orkester (koreograf) Hålogaland Teater (Cabaret (koreograf), Chicago(koreograf), Bør Børson), Oslo Spektrum (Grease)(koreograf) og Edderkoppen teater (Sound of Music)(koreograf).
X-Men: First Class
Handling
Handlingen starter under 2. verdenskrig, hvor den unge Erik Lensherr blir vitne til et stygt drap på sin egen mor av den onde mutanten Sebastian Shaw (Kevin Bacon) i en konsentrasjonsleir i Polen. Samtidig får jevngamle Charles Xavier vite at han ikke er alene om å ha spesielle krefter da den to år yngre Raven kommer på besøk og avslører sine krefter. Charles er overlykkelig over å finne noen andre som ham og inviterer henne til å bo hos seg.
Tomas Adrian Glans
Han har også jobbet med TV-program som Reisen til popstjernen, Skal vi danse, TVNorges Dansefeber, TV 2s Idol og Gullfisken 2006, samt flere andre TV-produksjoner. I Sverige har han koreografert på Chinateatern (Hairspray), Oscarsteatern (Saturday Night Fever) og Fredriksdals Teatern (Viva la Gretha). Han jobber også fast med Oslo fagottkor.
X-Men: First Class
Handling
18 år senere møter vi en voksen og svært hevnlysten Erik, som har ett mål for seg; å finne og drepe Shaw. Vi får også vite at Charles og Raven (Jennifer Lawrence) har vokst opp som søsken, og at Charles har blitt en professor innenfor mutasjon. Da dr. Moira MacTaggert (Rose Byrne) oppdager at det eksisterer mutanter, oppsøker hun Charles for å få råd om mutasjon. De oppdager at Shaw har planer om å starte en atomkrig og å ødelegge verden. Der befinner også Erik seg, desperat etter å få has på Shaw. Charles stopper ham akkurat i tide før han tar livet av seg selv i strevet.
Dette starter et vennskap mellom de to kraftfulle mutantene, selv om de har vidt forskjellige måter å tenke på. Men de har samme mål; å stoppe Shaw fra å starte tredje verdenskrig, samtidig som han overtar verdensherredømmet og dreper alle som ikke er mutanter. Derfor rekrutterer de to og Moira medmutanter til regjeringen for å hjelpe til med å stoppe det. Men det er ikke bare å stoppe den forestående krigen som er et problem for mutantlaget – splidelser skapes innenfor egne rekker som truer med å ødelegge dem.
Trogonoptera brookiana
Trogonoptera brookiana er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.
Trogonoptera brookiana lever helt sørøst i Asia. Arten er oppkalt etter sir James Brooke, kjent som rajah Brooke, som styrte som rajah over Sarawak mellom 1841-1868 og var vert for Alfred Russel Wallace under deler av hans lange forskningsopphold i Sørøst-Asia.
Utseende
En meget stor svalestjert med lange, smale forvinger, ganske små bakvinger. Kroppen og vingenes grunnfarge er silkeaktig svart. Hodet og den fremre delen av forkroppen er skarpt røde. Forvingen har et bånd av mer eller mindre sammenvokste, trekantede, metallgrønne flekker. Bakvingen har et grønt midtfelt. Hos hunnen, som er noe større, er den grønne fargen mindre skarp. Dette er en av de største og mest oppsiktsvekkende svalestjertene.
Levevis
Larvene utvikler seg på planten Aristolochia foveolata (holurtfamilien, Aristolochiaceae). Som mange andre svalestjerter lever denne på en giftig næringsplante og utnytter plantens gifter til å beskytte seg selv.
Slaget ved Magdhaba
Slaget ved Magdhaba fant sted den 23. desember 1916 under kampene i Sinai og Palestina under første verdenskrig. Angrepet fra Anzacdivisjonen fant sted mot en forskanset garnison fra den osmanske hær sør og øst for Bir Lahfan på Sinaihalvøya omkring 29–40 km fra Middelhavets kyst. Denne seieren til den Egyptiske Ekspedisjonsstyrke (EEF) mot den osmanske garnison betydde også at all-Arish ble sikret, etter at Det osmanske rikets garnison trakk seg tilbake.
I august 1916 var en kombinert osmansk/tysk/østerriksk-ungarsk styrke blitt tvunget til å trekke seg tilbake til Bir el Abd etter den britiske seieren i Slaget ved Romani. I løpet av de følgende tre månedene trakk den slagne styrken seg lenger østover til all-Arish, mens det erobrede området, som strakk seg fra Suezkanalen ble besatt og garnisonert av EEF. Patruljer og rekognoseringer ble gjennomført av britiske styrker for å beskytte den byggingen av en jernbane og en vannledning og for å forhindre den osmanske hæren i å trenge over Sinaiørkenen ved å ødelegge vannbrønner og cisterner.
I desember var byggingen av infrastruktur og forsyningslinjer tilstrekkelig nok til at den britiske fremrykningen kunne begynne om kvelden den 20. desember. Den følgende morgenen var en bereden styrke nådd til all-Arish, som viste seg å være forlatt. En osmansk garnison i sterke forsvarsstillinger ble oppdaget ved Magdhaba 29–48 km inne i landet sørøst mot Wadi or Arish. Etter en ny nattlig marsj av den beredne ANZAC-divisjonen ble angrepet på Magdhaba innledet av australske, britiske og newzealandske styrker, mot velforskansede osmanske tropper, som forsvarte seks skanser. I løpet av dagens harde kamper var det det beredne infanteris taktikk, å ride så nær på fronten som mulig, sitte av og angripe med bajonettene påsatt og med støtte fra artilleri og maskingevær samt luftrekognossering, som viste seg best. Dee godt kamuflerte skansene ble etterhvert funnet og erobret og det osmanske forsvaret overgav seg sent på ettermiddagen.
Tula Belle
Tula Belle (døpenavn: Borgny Erna Bull Høegh, født 28. juli 1906 i Kristiania, død 13. oktober 1992 i Newport Beach i California) var en norskfødt amerikansk barneskuespiller. Hun var elev ved Mrs. Beckwith's School in New Rochelle og spilte i filmer fra 1915 til 1920.
Tula Belle var datter av Nils Høegh og Axeliane Stoltenberg Bull Høegh. Moren giftet seg senere med filmprodusenten Gordon Hollingshead.
Kassandra
Kassandra (gresk: Κασσάνδρα) var i gresk mytologi datter av trojanske kong Priamos og dronning Hekabe. Hun var således søster til Hektor, Polyxene, Paris og Troilos, og tvillingsøster av Helenos.
Betatt av hennes skjønnhet tilbød solguden Apollon henne evne til se inn i fremtiden, og hun aksepterte gaven med glede; men da hun deretter avviste hans erotiske tilnærmelser, tok Apollon hevn. Han kunne bare tatt gaven tilbake, men i stedet dømte han Kassandra til å gi presise spådommer, men aldri bli trodd. Dermed tilhører hun både den episke tradisjonen og tragedien. Hun har gitt navn til det moderne begrepet «kassandrakomplekset», dvs. en sterk overbevisning om å ha rett, til tross for at ingen tror på en. Kassandrakomplekset, også kalt syndrom, dilemma, forbannelse og lignende, benyttes innenfor psykologi, politikk, vitenskap, filosofi og litteratur siden i alle fall 1949 da den franske filosofen Gaston Bachelard introduserte begrepet.
Etymologi
Hjalmar Frisk noterer «uforklarlig etymologi», og siterer «forskjellige hypoteser» funnet hos rekke filologer R. S. P. Beekes siterer García Ramóns avledning av navnet fra det urindoeuropeiske rotordet *(s)kend-, «løfte».
Apollons prestinne
Kassandra var vakrest av Priamos' døtre, men betraktet som vanvittig etter at hun pådro seg Apollons vrede ved å avvise hans tilnærmelser.
I én versjon av myten gikk Kassandra med på å ha sex med guden i bytte for spådomsgaven, men brøt deretter sitt løfte. Som straff ble hun ikke trodd når hun forutså fremtiden. Denne versjonen ble fortalt av Aiskhylos i tragedien Agamemnon: «Å, men han kjempet for vinne meg, pustet glødende kjærlighet mot meg...Jeg brøt mitt ord...Alltid siden kunne jeg ikke overbevise noen om noe.»''
Den tvilsomme gave
Kassandra tjente som Apollons prestinne og hadde tatt et hellig løfte om kyskhet for resten av livet. Aiskhylos lar henne spå om Klytaimnestras svik, som ble hennes egen undergang, og hun jamrer over at Apollon har ødelagt henne. Hans todelte gave ble en kilde til evig smerte. Kassandra ble opplevd som en løgner og vanvittig av både sin familie og folk i Troja. I en del versjoner av myten ble hun stengt inne i palasset på sin fars ordre. Han ønsket å bli informert om datterens «profetiske ytringer». Imidlertid kjente Homer ikke til at hun ble innelåst, og i Iliaden synes hun å være fri til gå dit hun ville. Hun ble drevet til sinnssykdom i de versjonene der hun holdes innestengt. I de andre ble hun ansett som misforstått. James George Frazer har referert til en alternativ årsaksforklaring fra en del skoliaer om at Kassandra og hennes tvillingbror Helenos som barn ble etterlatt sovende i Apollons tempe. De falt i søvn, og våknet neste morgen da noen slanger slikket ørene deres slik at de kunne se inn i framtiden. Slanger som en kilde for kunnskap er et tilbakevendende tema i gresk mytologi, skjønt tidvis er det evnen til å forstå dyrenes språk framfor profeti.
Kassandra kom med mange spådommer, men bare en av dem festet folk lit til. Hun ble trodd da hun så hvem Paris var og kunngjorde at han var hennes bortkomne bror. Det skjedde etter at han hadde søkt tilflukt ved Zevs' alter for å unnslippe sine brødres vrede, noe som førte til at han ble gjenforent med familien. Hun forutså at Paris ville røve den skjønne Helene og utløse Trojakrigen og Trojas undergang. Hun advarte ham derfor mot å reise til Sparta; men da han kom tilbake til Troja, så hun at han hadde med seg Helene. Rasende rev hun i Helenes hår og kastet hennes gylne slør, men Trojas folk ga den skjønne Helene en varm velkomst.
Beilere
Koroibos, sønn av Mygdon av Frygia, og Otryonevs kom begge til Troja for å støtte byen under Trojakrigen og for å beile om Kassandras hånd i ekteskap. Homer sier om sistnevnte:
Til tross for løfter til Otryonevs, da han ble drept i kamp mot Idomenevs fra Kreta, og Koroibos også døde i kamp, besluttet Priamos å forlove Kassandra til Eurypylos, en sønn av Telefos og en sønnesønn av Herakles. Det skjedde etter at Telefos hadde sendt en hær fra Mysia til hjelp for Trojas forsvar.
Varslene
Kassandra var også den første som så liket av broren Hektor bli ført tilbake til byen. Hun hadde forutsett Trojas ødeleggelse, og hun advarte trojanerne mot grekerne som skjulte seg inne i den trojanske hest, hun forutså også Agamemnons død og sin egen, for Aigisthos og Klytaimnestras hånd. Hun forutså også sin mor Hekabes skjebner, Odyssevs ti år lange reise for han kom hjem til sin hustru, og hun forutså også at blod ville bli betalt med blod, i og med at Aigisthos og Klytaimnestra ville bli myrdet av sine barn Elektra og Orestes. Ifølge Vergil forutså hun også at hennes fetter Aineias, sønn av Ankises og gudinnen Afrodite, ville overleve Trojas fall og grunnlegge Romerriket. Hennes tragedie var at ingen trodde henne. I Quintus Smyrnaeus' Trojas fall (300-tallet e.Kr.) forsøkte Kassandra å advare folket i Troja om at hun hadde forutsett at greske krigere skjulte seg i den trojanske hest mens trojanerne feiret sin antatte seier over grekerne. De trodde henne ikke, skjelte henne ut og fornærmet henne. I fortvilelse grep Kassandra en øks med den ene hånden og en fakkel med den andre, og styrtet mot trehesten for ødelegge den, men ble stoppet av sine medborgere. Grekerne som skjulte seg inni trehesten, pustet ut, men var skremt over at hun hadde gjennomskuet til deres krigslist.
Athenes vrede
Ved Trojas fall søkte Kassandra tilflukt i Athenes tempel, der hun klamret seg til en trestatue av gudinnen i håp om beskyttelse. Like fullt ble hun voldtatt av Ajax den mindre (tilnavnet for å skille ham fra helten Ajax, som av samme grunn kalles «den store» eller «den telamoniske Ajax»). Ajax slo gudinnens statue overende og trakk Kassandra med seg. Athene, som først hadde støttet grekerne i å innta Troja, skal ha grått slik av raseri over helligbrøden at hennes bilde i tempelet drønnet så tempelgulvet ristet. Kassandras beiler Koroibos ble drept, for da han så henne bli mishandlet, angrep han forgjeves overgriperen. Ajax hadde begått helligbrøde, ettersom Kassandra hadde søkt tilflukt i tempelet, og de som søker guddommen i dets tempel, skal være urørbare; han gjorde det enda verre ved å voldta piken innenfor tempelets vegger.
Odyssevs krevde av de andre greske lederne at Ajax skulle steines til døde for å ha opprørt Athene og de andre gudene med sine forbrytelser; men Ajax slapp unna, for ingen våget å legge hånd på ham da han selv påberopte seg beskyttelse ved Athenes alter, og attpåtil hevdet sin uskyld med en ed. Athene var rasende på grekerne fordi de lot ham gå ustraffet. I stedet straffet hun dem ved å få Poseidon og Zevs til å sende stormvær som ramponerte den greske flåten på vei ut fra Trojas strender: «Jeg vil påføre dem en tilbakekomst uten hjemkomst!» sa hun ifølge Evripides. Ajax straffet hun personlig med en forferdelig død. Zevs skal ha rammet hans skip med et lyn, og da Ajax klamret seg til en knaus og skrøt av at selv gudene ikke kunne drepe ham, knuste Poseidon knausen med sin trefork så Ajax druknet. Da hans lik ble vasket i land på øya Mykonos, kom gudinnen Thetis og brente det.
Agamemnons slave
Da grekerne fordelte krigsbyttet, tilfalt Kassandra Agamemnon som tok henne som sin slave og frille. Mens Agamemnon var i Troja, hadde hans hustru Klytaimnestra hjemme i Mykene tatt Aigisthos som elsker. Han var sønn av Thyestes og sin egen søster Pelopia, Sammen ble de enige om å drepe Agamemnon. Deretter ble Kassandra tatt av dage. Noen kilder oppgir at hun fikk to tvillingsønner med Agamemnon, Teledamos og Pelops, som også ble drept av Aigisthos. Etter sin død ble hun sendt til Elysion, da hennes sjel ble bedømt som verdig nok. Hun hadde en statue ved Amyklai, og et tempel med en statue i Levktra i Lakonia. Hun ble begravd enten ved Amyklai eller Mykene. De to byene strides om å være stedet der hun ble gravlagt. Heinrich Schliemann var sikker på at han hadde oppdaget hennes grav da han under sine utgravninger av Mykene fant levningene av en kvinne og små barn i en av sirkelgravene.
Agamemnon av Aiskylos
Aiskylos' trilogi Oresteia henter tittelen fra Orestes' navn, hovedpersonen i andre og tredje drama. De tre tragediene er oppbygd rundt en tanke om rettferdighet, og de uhyggelige hendelsene i gamle sagn fra Argos på Peloponnes. I det første dramaet, Agamemnon, vender tittelfiguren hjem i triumf og som seierherre, uvitende om at han går sin død i møte. Klytaimnestra tar vel imot sin ektemann, men med i hans følge er Kassandra, «ho har krans kring håret og laurbærstav i handa», den synskes symboler ifølge Aiskylos, som lar Agamemnon si til sin hustru:
Kassandra er som fastfrosset og sier ingenting før både Agamemnon og Klytaimnestra har gått inn. Etter korets sang om forvarsel følger Kassandras «galsskapsscene» mens hun står etterlatt alene på scenen, glemt og oversett. Hennes galskap er ikke den fysiske lidelse til andre figurer i greske tragedier, slik som Evripides' Herakles eller Sofokles' Ajax. Det skremte og respektfulle koret er ikke i stand til å forstå henne. Hun klandrer Apollon for å ha ødelagt henne. «Øy-øye meg. Apollon. Apollon.» Samtidig spår hun stor ulykke, og sin egen død: «Tung har ho vore, livsferda mi.(...)Meg ventar dette: døden for tvieggja sverd!» Hun går deretter til sin uunngåelige død (utenfor scenen), vel vitende hva som venter henne.
Libyas riksvåpen
Libyas riksvåpen fra 1977 til 2011 bærer statens navn på arabisk, og viser en falk, som er symbolet for stammen Quraisj som Muhammed tilhørte. På brystet har falken et grønt skjold. Falken sitter på et bånd med teksten اتحاد الجمهوريات العربية (ittiħād al-jumhūriyyāt al-`arabiyya – "Føderasjonen (bokstavelig: Union) av Arabiske Republikker").
Riksvåpenet fra 1977 ble tatt i bruk etter at føderasjonen med Egypt og Syria ble oppløst. Etter 2011 ble dette riksvåpenet tatt ut av bruk, og pr. 2017 er det ikke definert et nytt fra offisielt hold. De statlige etatene bruker ulike symboler.
Tidligere riksvåpen
Eldre versjoner av Libyas riksvåpen inneholder det arabiske symbolet Saladins ørn, som også er i riksvåpenet til Egypt, Irak og Palestina.
Statssymboler siden 2011
Det nasjonale overgangsrådet tok i bruk Stjerne og halvmåne i 2011. Symbolet har vært i bruk siden, i ulike utforminger.
Janne Myrdal
Janne Myrdal (født 1962) er en norsk-amerikansk politiker (Republikanerne). Hun er medlem av Senatet i Nord-Dakota, og representerer det 19. distriktet. Myrdal tjenestegjorde tidligere for det 10. distriktet fra 2016 til 2022. Hun tiltrådte vervet for det 19. distriktet 1. desember 2022. Myrdals politikk er erkekonservativ, og hun er mest kjent for sin anti-abort, homofobi og transfobi. Hun var tilhenger av Donald Trump.
Biografi
Myrdal ble født i Skien kommune i Telemark i Norge i 1962, hvor hun bodde til hun hadde fullført videregående skole. Hun bestemte seg så for å reise til Texas i ett år for å gjøre humanitært arbeid som kristen og for å hjelpe flyktninger. I Texas møtte hun Mark Myrdal, en amerikansk bonde fra Nord-Dakota, som hun giftet seg med i Skien i 1994. De har tre barn som de oppdro på familiegården i landlige Edinburg, hvor Myrdal er hjemmeværende. Myrdals mann er også av skandinavisk avstamning og tilhører den etnisk gruppen av norskamerikanere i Dakota.
Zhang Yi
Zhang Yi (født 30. januar 1987 i Chengdu i Folkerepublikken Kina) er en kinesisk triatlet. Hun representerte Kina under Sommer-OL 2008 i Beijing, der hun ble nummer 42.
Samiske geografiske navn i Steigen
Samiske geografiske navn i Steigen (knr 1848) angir stedsnavn i Steigen kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare lulesamisk er tatt med i denne oversikten for Steigen kommune.
Park City
Park City er navnet på flere steder i USA:
Jordalhallen
Jordalhallen er en flerbrukshall bygget i 1998 som blir brukt for badminton, basketball, innebandy, volleyball og primært håndball. Hallen blir brukt som hjemmebane til Vålerenga og har en separat sal for kampsport som blir brukt av Tøyen Taekwondo Klubb. Flerbrukshallen ligger i Jordalgata 12, ved siden av Jordal Amfi, hjemmebanen til Vålerenga Ishockey. Hallen har blitt pusset opp flere ganger (mest nylig i 2020) da den fikk nytt inngangsparti og tribune.
Blasimon
Blasimon er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Blasimon
Kvaløysletta
Kvaløysletta er et tettsted på Kvaløya i Tromsø kommune, ca. 6 km nordvest for Tromsø sentrum. Det ligger ved Sandnessundet på østsiden av Kvaløya, og er knyttet til Tromsøya via Sandnessundbrua. Kvaløysletta hadde innbyggere per.
Kvaløysletta er også en bydel i Tromsø.
Sverre Engen
Sverre Engen (født 28. januar 1911, død 4. april 2001) var en norsk-amerikansk skiløper, skiinstruktør, alpinbakke-styrer og filmmaker. Han var sammen sine to brødre, Alf (1909–1997) og Corey (1916–2006), sterkt medvirkende til utbredelsen av skisporten i USA.
Sverre var født i Mjøndalen, som miderste sønn av Trond og Martha Oen Engen. Hans far var også skiløper, så det var naturlig for Alf å begynne med ski. Etter at hans far døde av spanskesyken i 1918, da Sverre var 9 år, flyttet moren og brødrene til Steinberg. Da han var 18 år emigrerte Sverre og Alf (20 år) til USA, i 1929. De slo seg først ned i Chicago, senere Salt Lake City (1931). Deres mor, som da var enke, flyttet over i 1933, sammen med deres yngste bror, Corey.
De tre Engen-brødrene var viktige for å gjøre skisporten populær i vestlige USA, særlig i Utah og Idaho.
Sverre Engen døde i 2001 i en alder av 90 år. Hans eldre bror Alf døde i en alder av 88 år i 1997, og hans yngre bror Corey døde i 2006 i en alder av 90 år.
Jevgenija Artamonova
Jevgenija Viktorovna Estes (russisk: Евгения Викторовна Эстес; født Artamonova, russisk: Артамонова, 17. juli 1975) er en russisk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen. Hun tok sølv under Sommer-OL 2000, Sommer-OL 2004 og Sommer-OL 1992 (for SUS)
Skjernøy
Skjernøy er Norges sydligst bebodde øy. Den ligger i Lindesnes kommune og er forbundet med fastlandet ved en smal bru, Skjernøysundbrua som ble bygget i 1964. Øya har om lag 400 innbyggere og er den største i kommunen (5,65 kvadratkilometer). Befolkningen fordeler seg på flere grender: Dyrstad, Skjernøysund, Valvik, Farestad og Rossnes. For å komme fra Farestad til Rossnes må man over en hengebru som er 110 meter lang og 80 cm bred. På Farestad ligger Skjernøy kapell og den gamle Skjernøy skole, som er gjort om til grendehus.
På en holme utenfor Skjernøy ligger Ryvingen fyr. Området på og rundt Skjernøy er kjent for rikt fugleliv. I 2003 ble det også rapportert at en ulv hadde besøkt øya.
Fylkesvei 4232 forbinder Skjernøy med fastlandet med bro over Skjernøysund (også skrevet Skjernesund).
Helt frem til første halvdel av 1700 tallet het øya «Mølø». Det antas at sundet har gitt navnet til Skjernøy, og ikke øya som har gitt sundet navn.
Haughom kapell
Haughom kapell er en langkirke fra 1930 på Haughom i Sirdal kommune, Agder fylke.
Byggverket er i tre og har 150 plasser.
Samiske geografiske navn i Rindal
Samiske geografiske navn i Rindal (knr 5061) angir stedsnavn i Rindal kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk, men bare sørsamisk er aktuelt i Rindal kommune.
Rain Dogs
Rain Dogs er et musikkalbum av Tom Waits, utgitt i august 1985. Albumet regnes som en klassiker av musikkavisen Panorama.
Rod Stewart gjorde senere låten «Downtown Train» til en stor hit.
Madagaskars riksvåpen
Madagaskars riksvåpen ble tatt i bruk i 1993 og viser landets navn og valgspråket «Hjemland, frihet, utvikling». I midten ser man en soloppgang og på solskiven er konturen av øyen Madagaskar. Under er hodet av en afrikansk sebu.
Solfanger
En solfanger absorberer strålingsenergi fra solen og omdanner energien til varme, termisk energi, som kan transporteres videre til forbruk eller et varmelager, og skiller seg derfor fra en solcelle som konverterer solenergi til elektrisk energi.
Francis Beaumont
Francis Beaumont (født 1584, død 6. mars 1616) var en dramatiker ved det engelske renessanseteateret, kjent for sitt samarbeid med John Fletcher.
Liv
Beaumont var sønn av dommer Francis Beaumont av Grace Dieu i Leicestershire. Han ble født ved familiens hjemsted og utdannet ved Broadgates Hall (i dag Pembroke College) da han var 13 år. Etter sin fars død i 1598 forlot han universitet uten eksamen og fulgte i sin fars fotspor ved Inner Temple i London i 1600.
Solfanger
Passive systemer er systemer som fungerer uten tekniske hjelpemidler. Et sydvendt vindu kalles av og til en passiv solfanger. I energieffektive passivhus kan sydvendte vinduer kombineres med massive bygningsmaterialer som lagrer varme om dagen og gir den tilbake om natten når temperaturen synker.
Mengden solenergi som treffer Jorden i løpet av ett år, er om lag 15 000 ganger større enn hele verdens årlige forbruk av primærenergi. Ved jordatmosfærens yttergrense har solstrålingen en intensitet på rundt 1,37 kW/m² (solarkonstanten), mens maksimalt rundt 1 kW/m² når jordoverflaten midt på dagen en klar dag. Tilstedeværelse av skyer, tåke og støv fører til at den gjennomsnittlige verdien er i underkant av 0,5 kW/m² vinkelrett på strålenes retning.
Francis Beaumont
Liv
Opptegnelser tyder på at Beaumont ikke arbeidet lenge som sakfører. Han ble elev av poeten og skuespillforfatteren Ben Jonson og var også bekjent av Michael Drayton og andre poeter og dramatikere. Hans første arbeid, Salmacis og Hermaphroditus, beskrevet av Encyclopædia Britannica (1911) som «ikke det mest beskjemmende til en gutt på 18 år, ny med populære kjærlighetsdikt fra Marlowe og Shakespeare, som det naturlig overgikk i en lang og fantastisk spredning av episoder og sammenhenger». I 1605 skrev Beaumont samtidige dikt til Jonsons Volpone.
Solfanger
Potensial i Norge
Den årlige solinnstrålingen i Norge varierer fra rundt 700 kWh/m² i nord til rundt 1100 kWh/m² i sør, noe som tilsvarer 30–50 prosent av innstrålingen ved ekvator. I Norge mottar vi derfor en betydelig mengde energi fra solen en gjennomsnittsdag, men utfordringen i forbindelse med utnyttelse av denne energien er de store årlige variasjonene. En skyfri sommerdag kan vi motta 8,5 kWh/m², mens innstrålingen en overskyet vinterdag kan være 0,02 kWh/m² eller i praksis null. Siden det er om vinteren vi i størst grad trenger oppvarming, har bruk av solenergi til oppvarming ofte blitt vurdert som lite interessant i Norge. Siden vi har en lang fyringssesong er det imidlertid et potensial for å utnytte solinnstrålingen om våren og høsten til oppvarming, både av bygninger og tappevann. I tillegg er det et så å si konstant behov for oppvarming av tappevann hele året, som i sommerhalvåret kan dekkes i større eller mindre grad av solvarme.
En solfanger på 4-6 m² med en tank på 400-600 liter er nok til å dekke rundt 2/3 av en families behov for varmt tappevann.